**POKYN RIADITEĽKY ŠKOLY č. 3/ 2020**

**Otvorenie školského roku 2020/2021**

**Úvod školského roku – 2.9.2020**

- Neorganizuje sa hromadné otvorenie školského roka

- Žiaci jednotlivých tried sa pod vedením triednych učiteľov presunú spred budovy školy do kmeňových tried.

- V sprievode 1 zákonného zástupcu môžu prísť do učebne len žiaci 1. ročníka. Ostatní žiaci majú otvorenie školského roka bez sprievodcov v triede.

- Oficiálne otvorenie školského roka 2020/2021 sa zrealizuje prostredníctvom školského rozhlasu.

- Triedni učitelia oboznámia žiakov s organizáciou vyučovania v a ďalšími podrobnosťami súvisiacimi s vyučovaním v nasledujúcich dňoch.

- Triedni učitelia **na 1. stupni** oboznámia žiakov s opatreniami súvisiacimi s ochorením COVID 19 nasledovne:

\* žiaci **nemajú** povinnosť nosiť rúška počas vyučovacích hodín

\* žiakom **odporučia** nosenie rúšok v spoločných priestoroch v čase pred vyučovaním, počas prestávok, pri vstupe do jedálne, po skončení vyučovania.

\* Oboznámia žiakov s ďalšími hygienickými opatreniami- rozmiestnenie dávkovačov dezinfekcie, zásady správnej hygieny a dezinfekcie rúk, dodržiavanie odstupov.

- Triedni učitelia **na 2. stupni** oboznámia žiakov s opatreniami súvisiacimi s ochorením COVID 19 nasledovne:

\* povinnosť nosiť rúško nepretržite počas vyučovania do 14.9.2020

\* dodržiavanie odstupov

\* častá hygiena rúk

**Obdobie od 3.9.-14.9.**

- Povinnosti zákonného zástupcu platia naďalej tak, ako sú vymedzené v Pokyne riaditeľky školy č.1/ 2020 z 26.5.2020 ( zverejnené na webovej stránke školy)

- Pri vstupe do školy poverený pracovník denne vykonáva ranný filter- meranie teploty žiakom, zamestnancom, kontrola dezinfekcie rúk, nosenie rúška.

- Na izoláciu žiakov, u ktorých sa prejavia  príznaky ochorenia COVID 19 počas vyučovania, je určená miestnosť bývalej kancelárie CVČ.

- Pedagogický a odborný zamestnanec nosí rúško počas celého vyučovania

- Nepedagogický zamestnanec ( technický úsek) nosí rúško alebo ochranný štít len v prípade, ak sa pohybuje v spoločných priestoroch školy v čase, kedy je v týchto priestoroch vyššia koncentrácia žiakov a ostatných zamestnancov, t.j. pred začiatkom vyučovania, cez prestávky, po skončení vyučovania.

- Nepedagogický zamestnanec ( školská jedáleň)- viď príloha č.1 Opatrenia k prevádzke Zariadenia školského stravovania k začiatku školského roku 2020/2021

- Aktivity v rámci vyučovania sa organizujú tak, aby bolo možné časť dňa tráviť vonku, či už v areáli školy alebo mimo neho, v závislosti od klimatických podmienok.

- Telesná výchova sa realizuje jedine v exteriéri, vnútorné priestory na šport sa do 20.9. nevyužívajú.

- Upratovanie a dezinfekcia toaliet sa uskutočňuje minimálne 3x denne a podľa potreby

- Dezinfekcia dotykových plôch, ostatných povrchov a predmetov, ktoré používa väčší počet žiakov a zamestnancov školy sa vykonáva minimálne 2x denne.

- Dôkladné čistenie všetkých miestností sa vykonáva minimálne 1x denne.

**Platnosť vyššie uvedených opatrení sa podľa epidemiologickej situácie môže predĺžiť .**

**Postup pri jednotlivých fázach výskytu, resp. podozrenia z výskytu ochorenia COVID 19 v ZŠ Horný Vadičov- viď príloha č. 2 SEMAFOR**

V Hornom Vadičove, dňa 25.8.2020 Mgr. Eva Janeková, riaditeľka